### NN 45/2016 (13.5.2016.), Odluka o raspoređivanju sredstava za rad političkih stranaka i nezavisnih zastupnika

ODBOR ZA USTAV, POSLOVNIK I POLITIČKI SUSTAV

1158

Na temelju članka 7. Zakona o financiranju političkih aktivnosti i izborne promidžbe (»Narodne novine« broj 24/11., 61/11., 27/13. i 2/14. – Odluka Ustavnog suda Republike Hrvatske) i članka 60. Poslovnika Hrvatskoga sabora (»Narodne novine« broj 81/13.) Odbor za Ustav, Poslovnik i politički sustav Hrvatskoga sabora na sjednici održanoj 6. svibnja 2016. godine donio je

ODLUKU

O RASPOREĐIVANJU SREDSTAVA ZA RAD POLITIČKIH STRANAKA I NEZAVISNIH ZASTUPNIKA

I.

Ovom Odlukom raspoređuju se sredstva za rad političkih stranaka i nezavisnih zastupnika u iznosu od 17.675.000,00 kuna za razdoblje od 1. siječnja do 30. lipnja 2016.

Dio sredstava za rad političkih stranaka u razdoblju od 1. siječnja do 31. ožujka 2016. godine, isplaćen je sukladno Odluci o privremenom financiranju poslova, funkcija i programa državnih tijela i drugih proračunskih korisnika Državnog proračuna Republike Hrvatske u prvom tromjesečju 2016. godine (»Narodne novine« broj 109/15. i 130/15.) u iznosu od 13.750.000,00 kuna.

Sredstva iz stavka 1. ove točke raspoređuju se na način da se utvrdi jednak iznos sredstava za svakog zastupnika u Hrvatskom saboru tako da pojedinoj političkoj stranci pripadaju sredstva razmjerno broju njenih zastupnika i nezavisnim zastupnicima u trenutku konstituiranja Hrvatskoga sabora.

Svakom izabranom zastupniku podzastupljenog spola pripada i pravo na naknadu u visini od 10% iznosa predviđenog za svakog zastupnika.

II.

Prema kriterijima iz točke I. ove Odluke političkim strankama i nezavisnim zastupnicima u razdoblju od 1. siječnja do 30. lipnja 2016. godine raspoređuju se sredstva:

|  |  |
| --- | --- |
| 1. Hrvatska demokratska zajednica |  |
| (44 zastupnika i 6 zastupnica) | 5.784.961,19 kuna |
| 2. Socijaldemokratska partija Hrvatske |  |
| (27 zastupnika i 16 zastupnica) | 5.098.997,41 kuna |
| 3. Most nezavisnih lista |  |
| (12 zastupnika i 3 zastupnice) | 1.749.207,63 kune |
| 4. Hrvatska narodna stranka – liberalni demokrati |  |
| (3 zastupnika i 5 zastupnice) | 971.782,02 kune |
| 5. Hrvatska inicijativa za dijalog – HRID |  |
| (1 zastupnik i 2 zastupnice) | 365.847,35 kuna |
| 6. Hrvatski laburisti – Stranka rada |  |
| (2 zastupnika i 1 zastupnica) | 354.414,62 kune |
| 7. Istarski demokratski sabor |  |
| (3 zastupnika) | 342.981,89 kuna |
| 8. Hrvatska stranka prava dr. Ante Starčević |  |
| (3 zastupnika) | 342.981,89 kuna |
| 9. Hrvatska stranka umirovljenika |  |
| (1 zastupnik i 1 zastupnica) | 240.087,32 kune |
| 10. Bandić Milan 365 – Stranka rada i solidarnosti |  |
| (1 zastupnik i 1 zastupnica) | 240.087,32 kune |
| 11. Hrvatski demokratski savez Slavonije i Baranje |  |
| (2 zastupnika) | 228.654,59 kuna |
| 12. Samostalna demokratska srpska stranka |  |
| (2 zastupnika) | 228.654,59 kuna |
| 13. Hrvatska socijalno-liberalna stranka |  |
| (2 zastupnika) | 228.654,59 kuna |
| 14. Ermina Lekaj – Prljaskaj |  |
| (Hrvatska narodna stranka – liberalni demokrati) | 125.760,03 kune |
| 15. Hrvatska seljačka stranka |  |
| (1 zastupnik) | 114.327,30 kuna |
| 16. Hrvatska demokršćanska stranka |  |
| (1 zastupnik) | 114.327,30 kuna |
| 17. Blok umirovljenika zajedno |  |
| (1 zastupnik) | 114.327,30 kuna |
| 18. Hrast – pokret za uspješnu Hrvatsku |  |
| (1 zastupnik) | 114.327,30 kuna |
| 19. Nezavisna lista Stipe Petrine |  |
| (1 zastupnik) | 114.327,30 kuna |
| 20. Narodna stranka – Reformisti |  |
| (1 zastupnik) | 114.327,30 kuna |
| 21. Živi zid |  |
| (1 zastupnik) | 114.327,30 kuna |
| 22. Vladimir Bilek |  |
| (Hrvatska narodna stranka – liberalni demokrati) | 114.327,30 kuna |
| 23. Veljko Kajtazi |  |
| (nezavisni zastupnik) | 114.327,30 kuna |
| 24. Furio Radin |  |
| (nezavisni zastupnik) | 114.327,30 kuna |
| 25. Šandor Juhas |  |
| (nezavisni zastupnik) | 114.327,30 kuna |
| 26. Mirko Rašković |  |
| (nezavisni zastupnik) | 114.327,30 kuna |

III.

Raspoređena sredstva iz ove Odluke doznačuju se na središnji račun političkih stranaka, odnosno na posebni račun nezavisnih zastupnika.

IV.

Od iznosa od 17.675.000,00 kuna, iznos od 15.712.500,00 kuna odnosi se na zakonsku obvezu financiranja političkih stranaka i nezavisnih zastupnika za razdoblje od 1. travnja do 30. lipnja 2016. godine, a iznos od 1.962.500,00 kuna odnosi se na isplatu razlike između sredstava iz točke I. stavka 2. ove Odluke i zakonske obveze za financiranje političkih stranaka i nezavisnih zastupnika.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 400-06/16-01/04

Urbroj: 6521-1-16-01

Zagreb, 6. svibnja 2016.

Predsjednik
Odbora za Ustav, Poslovnik i politički sustav
prof. dr. sc. Robert Podolnjak, v. r.

45 13.05.2016 Odluka o raspoređivanju sredstava za rad političkih stranaka i nezavisnih zastupnika

45 13.05.2016 Odluka o raspoređivanju sredstava za rad političkih stranaka i nezavisnih zastupnika